Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Domenech Linde andreak aurkeztutako galdera, guraso bakarreko familiek familia eta lana bateragarri egiteko 2017ko laguntzen deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– 2017ko deialdian zenbat pertsonak aurkeztu zuten familia gurasobakarrentzako bateragarritasun-laguntzetarako eskabidea?

– Zenbat laguntza eman ziren 2017ko deialdi horretan?

– Zenbat laguntza ukatu ziren 2017ko deialdi horretan? Zergatik?

– Gaur den egunean, zenbat familia gurasobakar aitadun eta zenbat amadun dago Nafarroako Foru Komunitatean? 2017ko xehetasun gaurkotua jaso nahi dut, familia-egoeraren arabera xehakaturik.

Iruñean, 2018ko urtarrilaren 18an

Foru parlamentaria: Mónica Doménech Linde